Publication: Magyar Közlöny
Issue: MK-2001-59 (Year: 2001, Number: 59)
Era: 1990-2004
Section: a 16/2001. (V. 25.) OM rendelethez
Paragraph Index: 365

4. A képzési idő 4.1. Legalább 4 félév, 120 kredit, 400 tanóra. 4.2. E rendelet alkalmazásában a tanóra: a tananyag elsajátításához, gyakorlati feladatok megoldásához és azok ellenőrzéséhez főiskolai, illetve egyetemi oktató közreműködését igénylő idő. 4.3. Az elméleti és a gyakorlati jellegű foglalkozásokra fordított idő a képzési időnek mintegy 50-50%-a. 4.4. A szakirányú továbbképzés A tanulmányi területi követelményei részben teljesíthetők a pszichológia, szociológia, filozófia, teológia, hittanár, vallástudomány alapképzési szakon elvégzett tanulmányok beindításával. A korábbi tanulmányok beszámítása alapján legfeljebb fél évvel csökkenhet a képzési idő. A csökkentés azonban nem haladhatja meg a szakirányú továbbképzés tanóráinak 25%-át. 4.5. Az erkölcsismeret és etika témakörben akkreditált pedagógus-továbbképzési program követelményét teljesítő és a témakörben legalább kétéves iskolai gyakorlattal rendelkező pedagógus képzésére a 6.1. pontban meghatározott iskolai gyakorlat a felsőoktatási intézmény által meghatározott módon a szakirányú továbbképzési szakon végzett tanulmányokba beszámítható.

Source: https://magyarkozlony.hu/hivatalos-lapok/5e0da1329158c412171a080ee22d38ac45fcfe83/dokumentumok/0ebd7df273c3a4935f7cd21938498a23da6760db/letoltes